**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 3469 - 9/2017.

**Jegyzőkönyv**

**Készült:** Mónosbél Községi Önkormányzat Képviselő-testületének 2017. április 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. A helyi közutak kezelésének szabályairól szóló önkormányzati rendelet
2. Az Önkormányzat Szervezeti és Működési Szabályzatáról szóló önkormányzati rendelet módosítása
3. Anyakönyvi események engedélyezésének szabályairól és díjairól szóló önkormányzati rendelet elfogadása
4. Települési önkormányzatok rendkívüli önkormányzati költségvetési támogatása
5. Belterületi utak, járdák, hidak felújítása pályázat
6. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 26/2017.(IV.26.) | A települési önkormányzatok rendkívüli önkormányzati költségvetési támogatására pályázat benyújtása | 2017.04.26. |
| 27/2017.(IV.26.) | Belterületi utak, járdák, hidak felújítása pályázat benyújtása | 2017.05.02. |
| 28/2017.(IV.26.) | Mónosbél 181/4 és 181/7 hrsz-ú ingatlanok önkormányzati tulajdonba való vétele | 2017.05.30. |
| 29/2017.(IV.26.) | Kovács József r. alezredes Egri Rendőrkapitányság kapitányságvezetői beosztásába való kinevezésének támogatása | 2017.04.26. |

|  |  |
| --- | --- |
| ***Rendelet száma*** | ***Tárgya*** |
| 4/2017. (IV.28.) | A helyi közutak kezelésének szabályairól szóló önkormányzati rendelet elfogadása |
| 5/2017. (IV.28.) | Az Önkormányzat Szervezeti és Működési Szabályzatáról szóló 16/2015.(IX.10.) önkormányzati rendelet módosítása |
| 6/2017. (IV.28.) | A hivatali helyiségen kívüli, valamint a hivatali munkaidőn kívül történő anyakönyvi események engedélyezésének szabályairól és díjairól szóló önkormányzati rendelet elfogadása |

Mónosbél, 2017. április 26.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2017. április 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Kovács Zoltán önkormányzati képviselő

 Hajnákné Koós Zsuzsanna önkormányzati képviselő

 Surányi Józsefné önkormányzati képviselő

**Hivatalból jelen van:** Fehér Lászlóné címzetes főjegyző

**Jegyzőkönyvvezető**: Zvara Zsoltné

Varga Sándorné polgármester

Köszönti a képviselő-testület tagjait.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. A helyi közutak kezelésének szabályairól szóló önkormányzati rendelet
2. Az Önkormányzat Szervezeti és Működési Szabályzatáról szóló önkormányzati rendelet módosítása
3. Anyakönyvi események engedélyezésének szabályairól és díjairól szóló önkormányzati rendelet elfogadása
4. Települési önkormányzatok rendkívüli önkormányzati költségvetési támogatása
5. Belterületi utak, járdák, hidak felújítása pályázat
6. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **Napirend**

**A helyi közutak kezelésének szabályairól szóló önkormányzati rendelet elfogadása**

Varga Sándorné polgármester

Tájékoztatja a képviselő-testület tagjait, hogy az önkormányzat kötelező feladata a helyi közutak és tartozékainak kialakítása, fenntartása. A település közutjainak közútkezelési szolgáltatási osztályba sorolása megtörtént. Az önkormányzat még nem rendelkezik helyi közutak kezelésének szabályairól szóló rendelettel, ezért szükséges e rendelet megalkotása.

Kéri a képviselő-testület tagjait, hogy szavazzanak a Helyi közutak kezelésének szakmai szabályairól szóló önkormányzati rendelet elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta **Mónosbél Községi Önkormányzat Képviselő-testületének 4/2017. (IV.28.) rendeletét a helyi közutak kezelésének szakmai szabályairól.** (1. melléklet)

1. **Napirend**

**Az Önkormányzat Szervezeti és Működési Szabályzatáról szóló önkormányzati rendelet módosítása**

Varga Sándorné polgármester

Elmondja, hogy az előző napirendi pontban elfogadott rendelethez kapcsolódóan szükséges az önkormányzat Szervezeti és Működési Szabályzatáról szóló önkormányzati rendelet módosítása is.

Kéri a képviselő-testület tagjait, hogy szavazzanak a Szervezeti és Működési Szabályzatáról szóló 16/2015.(IX.10.) önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta **a Mónosbél Községi Önkormányzat Képviselő-testületének 5/2017.(IV.28.) önkormányzati rendeletét a Szervezeti és Működési Szabályzatáról szóló 16/2015.(IX.10.) önkormányzati rendelet módosítását.** (2. sz. melléklet)

1. **Napirend**

**Anyakönyvi események engedélyezésének szabályairól és díjairól szóló önkormányzati rendelet elfogadása**

Varga Sándorné polgármester

Elmondja, hogy anyakönyvi eseményekről szóló rendeletet az önkormányzat még nem alkotott. Rendeletben kell meghatározni a hivatali helyiségen kívüli, valamint munkaidőn kívül történő házasságkötés, bejegyzett élettársi kapcsolat létesítése engedélyezésének szabályait, valamint a többletszolgáltatás önkormányzat részére fizetendő díj mértékét.

Kéri a képviselő-testület tagjait, hogy szavazzanak a hivatali helyiségen kívül, valamint a hivatali munkaidőn kívül történő anyakönyvi események engedélyezésének szabályairól és díjáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta **a hivatali helyiségen kívül, valamint a hivatali munkaidőn kívül történő anyakönyvi események engedélyezésének szabályairól és díjáról szóló 6/2017.(IV.28.) szóló önkormányzati rendeletet.** (3. sz. melléklet)

1. **Napirend**

**Települési önkormányzatok rendkívüli önkormányzati költségvetési támogatása**

Varga Sándorné polgármester

Tájékoztatja a testület tagjait, hogy a Belügyminisztérium és a Nemzetgazdasági Miniszter pályázatot hirdet települési önkormányzatok rendkívüli önkormányzati költségvetési támogatására. Javasolja, hogy két feladat ellátásához nyújtson be pályázatot az önkormányzat. Az egyik az óvodai feladatok ellátása, a másik a szociális feladatok ellátása.

Kéri a képviselő-testület tagjait, hogy szavazzanak az Települési önkormányzatok rendkívüli önkormányzati költségvetési támogatására kiírt pályázat beadásával kapcsolatosan az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**26/2017. (IV.26.) Képviselő-testületi határozat**

Mónosbél Községi Önkormányzatának Képviselő – testülete a rendelkezésre álló információk birtokában megtárgyalta és jóváhagyta „Települési önkormányzatok rendkívüli önkormányzati költségvetési támogatására (ennek keretében a rendkívüli szociális támogatásra)” vonatkozó javaslatot és az alábbi döntést hozta:

Mónosbél Községi Önkormányzat Képviselő-testülete úgy döntött, hogy a Magyarország 2017. évi központi költségvetéséről szóló 2016. évi XC. törvény 3. melléklet III. 1. pontja alapján rendkívüli önkormányzati költségvetési támogatásra pályázatot nyújt be.

Az igényelt támogatás összege 700.000,- Ft.

Ebből

• 2016. évi Óvodai feladatok ellátása 322.000,- Ft

• 2016.évi Szociális alapellátási feladatok ellátása 378.000,- Ft támogatási igény.

A képviselő-testület felhatalmazza a polgármestert a pályázat benyújtásához szükséges intézkedések megtételére.

 Határidő: 2017. április 26.

 Felelős: Varga Sándorné polgármester

1. **Napirend**

**Belterületi utak, járdák, hidak felújítása pályázat**

Varga Sándorné polgármester

Elmondja, hogy újra lehet belterületi utak, járdák, hidak felújítására pályázatot benyújtani. Az előző évekhez képest most csak egy pályázat adható be. A település szempontjából az Arany J. utca felújítása lenne a legfontosabb. A bekért árajánlat alapján az összköltség 15.183.964 forint lenne, melynek 15%-át kellene önerőből finanszírozni.

Kéri a képviselő-testület tagjait, hogy szavazzanak az beltéri utak, járdák, hidak felújítására kiírt pályázat beadásával kapcsolatosan az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**27/2017. (IV.26.) Képviselő-testületi határozat**

Mónosbél Község Önkormányzat Képviselő-testülete úgy döntött, hogy az önkormányzati feladatellátást szolgáló fejlesztésekhez kapcsolódó támogatások igénybevételének szabályai alapján pályázatot nyújt be „a belterületi utak, járdák, hidak felújítása” elnevezésű pályázatra,

melynek összköltsége: 15.183.964 Ft

 ebből:

 - igényelt támogatás: 12.906.369 Ft

 - saját forrás: 2.277.595 Ft .

A saját forrás Mónosbél Község Önkormányzat 2017. évi költségvetésének általános tartaléka terhére kerül biztosításra.

 Határidő: 2017. május 2.

 Felelős: Varga Sándorné polgármester

1. **Napirend**

**Egyéb ügyek, indítványok**

Varga Sándorné polgármester

Tájékoztatja a testület tagjait, hogy postai úton megkeresés érkezett Mónosbél település lakóitól az élelmiszer bolt üzemelésével kapcsolatosan. Az árukészlet hiányos, rossz minőségű. A közösség nehezményezi, hogy italbolt hiányában a település egyes lakói a bolt környékét, a játszóteret használják italozásra. A közterületet a kisgyermekesek nem tudják rendeltetésszerűen használni, mivel az tele van üveggel, csikkekkel, valamint az ittas emberek a homokozót úgy használják, mint ha nyilvános illemhely lenne.

Kérik a képviselő-testület tagjait, hogy ezen áldatlan állapot felszámolásában legyenek a közösség segítségére.

Kovács Zoltán képviselő

A trafik részére kialakított helyiségben lehetne klub szinten biztosítani a fentiekre lehetőséget.

Varga Sándorné polgármester

Illemhely hiányában nem megoldható, valamint ki lenne a felelős a terem rendberakásáért?

Antal József alpolgármester

A közterületen történő italozásról szóló önkormányzati rendelet szerint kellene eljárni. A kihirdetés óta elég türelmi idő volt a lakosok részére. Szankcionálni kell.

Varga Sándorné polgármester

2009. június 01-én kötött bérleti szerződést felül kellene vizsgálni. A nyitvatartási rendet is szükséges megvizsgálni, mert a működési engedély kérésekor beadott nyitvatartási rend nem egyezik a valódi nyitvatartási renddel.

Továbbá az illetékes szakhatóságok felé meg kell küldeni a közösség levelét.

Kovács Zoltán képviselő

Biztosítani szükséges valahol az italfogyasztás lehetőségét.

Varga Sándorné polgármester

Az önkormányzatnak nem feladata italozás céljából bármely helyiségének felajánlása.

Javasolja, hogy a következő ülésre, kerüljön előkészítésre a bolt bérleti szerződésének felülvizsgálata, illetve az illetékes szervek részére kerüljön megküldésre a bolt működésével kapcsolatos megkeresés.

Varga Sándorné polgármester

Elmondja, hogy a testület 2017. február 15-ei ülésen hozott határozatára - melyben az önkormányzat a mónosbéli belterületi 182 hrsz-ú, 1 ha 5297 m2 területű országos közút megnevezésű terület tulajdonjogát a Magyar Államtól át kívánja venni – a nyilatkozat a Közútkezelőtől megérkezett. Térítésmentes átadásra felajánlanak további területeket is az önkormányzat részére. Ezen területek a 181/4 és a 181/7 hrsz-u ingatlanok. Személy szerint nem ragaszkodnék e területek önkormányzati tulajdonba kerüléséhez, igaz most is az önkormányzat tartja karban, vágja a füvet, tisztítja e területeket. Jelenleg van rá kapacitásunk, azonban ez nem kötelező feladatunk. Ellenben, ha a tulajdonunkba kerül, mindenféle képen nekünk kell még felújítani és karbantartani is. Ezt anyagilag az önkormányzat nem engedheti meg magának.

Javasolja, hogy a felajánlott területet az önkormányzat nem kívánja átvenni, amíg kapacitása engedi, a területet gondozza, takarítja.

Kéri a képviselő-testület tagjait, hogy szavazzanak az előbbi javaslata szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el.

**28/2017. (IV.26.) Képviselő-testületi határozat**

Mónosbél Község Önkormányzat Képviselő-testülete úgy döntött, hogy a Magyar Állam 1/1 tulajdonát képező Mónosbél 181/4 és 181/7 hrsz-ú ingatlanok ingyenes önkormányzati tulajdonba adását nem kéri.

 Határidő: 2017. május 30.

 Felelős: Varga Sándorné polgármester

Varga Sándorné polgármester

Tájékoztatja a képviselő-testületet, hogy megkeresés érkezett a Heves Megyei Rendőr-főkapitányságtól, hogy 2017. május 01-jei hatállyal Kovács József r. alezredes urat, a Heves Megyei Rendőr-főkapitányság, Füzesabonyi Rendőrkapitányság kapitányságvezetőjét tervezik megbízni, majd kinevezni az Egri Rendőrkapitányság kapitányságvezetőjének. A kinevezéshez szükséges a képviselő-testület véleményezése is.

Kéri a képviselő-testület tagjait, hogy szavazzanak Kovács József r. alezredes Egri Rendőrkapitányság kapitányságvezetői beosztásba való kinevezésével kapcsolatosan.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**29/2017. (IV.26.) Képviselő-testületi határozat**

Bélapátfalva Város Önkormányzat Képviselő-testülete megtárgyalta és Kovács József r. alezredes Egri Rendőrkapitányság kapitányságvezetői beosztásába való kinevezését támogatja.

 Határidő: 2017. április 26.

 Felelős: Varga Sándorné polgármester

Antal József alpolgármester

A lomtalanítás mikor várható?

Varga Sándorné polgármester

Országos átszervezés lesz a közszolgáltatás területén, átláthatóbbá kívánják tenni a szemétszállítást. A jelenlegi szolgáltatóval az önkormányzatnak fel kell mondani a szerződést. Az eredetileg tervezett időpontban nem tudja lesz-e lomtalanítás, ezt a szolgáltatóval szükséges egyeztetni.

Hajnákné Koós Zsuzsanna képviselő

A szénosztályozóval kapcsolatban sikerült-e már a tulajdonossal kapcsolatba lépni?

Varga Sándorné polgármester

Folyamatban van a tulajdonos felkutatása. Több időt vesz igénybe, mint gondoltuk. Bízom benne, hogy júniusra már sikerül utolérni, és a rendőrségi beszámolóra őt is meg tudjuk hívni, mivel célszerűnek tartanám a közös konzultációt.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Fehér Lászlóné

 Polgármester Címzetes főjegyző